turjo4nis/wikipedia-bn-dump-20250701 huggingface dataset:
একশালা বন্দোবস্ত

একশালা বন্দোবস্ত ১৭৭৭ খ্রিষ্টাব্দে ব্রিটিশ ভরতে প্রবর্তিত একটি ভূমি কর আদায়র ব্যবস্থা। : কর ধার্যের সুবিধার্থে গভর্নর জেনারেল ওয়ারেন হেস্টিংস ভারতের ভূ-সম্পত্তির মূল্য নির্ধারণের জন্য ১৭৭৬ এ আমিনি কমিশন নামে একটি কমিশন গঠন করেন। করদাতা কৃষকদের মধ্যে নিলাম ডাকের ভিত্তিতে বিদ্যমান পাঁচশালা বন্দোবস্তের (১৭৭২-১৭৭৬) বদলে ১৭৭৭ থেকে একটি নতুন বন্দোবস্ত প্রয়োজনীয় হয়ে পড়ে। ওয়ারেন হেস্টিংস ভূ-সম্পত্তি জরিপ (যাকে বলা হয় ‘আমিনি’) করার জন্য একটি কর কমিশন গঠন এবং পরবর্তী বন্দোবস্তের জন্য ভূমির যথাযথ কর নির্ণয়ের সুপারিশ করেন। চুক্তিভিত্তিক দুজন কর্মকর্তা এবং একজন স্থানীয় দীউয়ান সমন্বয়ে এ কমিশন গঠিত হয়। চুক্তিভিত্তিক দুই কর্মকর্তা ডেভিড অ্যান্ডারসন এবং জর্জ বোগলে কমিশনার হিসেবে এবং দীউয়ান গঙ্গাগোবিন্দ সিং পেশকার হিসেবে দায়িত্ব পালন করেন। গভর্নর জেনারেল ও কাউন্সিলের অন্যান্য সদস্যগণ কর নির্ণয়ে একটি স্থিরমূল্য-হিসাব নির্ধারণের বিষয়ে একমত হন, যাতে নমুনামাফিক কিছু কাট-ছাঁটের পর তা স্থায়ী কর আরোপণ পদ্ধতি হিসেবে প্রতিষ্ঠিত হতে পারে। এ লক্ষ্য অর্জনে কমিশনকে বাস্তবসম্মত কর্ম পরামর্শ প্রণয়ন করতে বলা হয়।

আমিনি কমিশন পাঁচটি সুপারিশ ও মন্তব্য পেশ করে:
(১) জমিদারদের অনাদায়ি কর পরিশোধে অনীহার কারণে কর মওকুফযোগ্য হবে না;
(২) একটি কর বিলুপ্ত হলে আরেকটি কর সৃষ্টি হয়; ফলত কর ছাঁটাই কিংবা কর বিলোপ কোনোটাই রায়তদের জন্য সুফলদায়ক হয় না;
(৩) নদী, নতুন হাট-বাজার পার্শ্ববর্তী জমিদারের হাতে বেদখল হওয়ার অজুহাতে কর হ্রাসের দাবি সমর্থনযোগ্য নয়;
(৪) স্থানীয় বিষয়-আশয় সম্পর্কে সরকারি উদাসীনতার সুযোগে জমিদাররা অকল্পনীয় পরিমাণে জমিজমা আলাদা করে নিয়েছে;
(৫) কোম্পানির দীউয়ানির ধারণার চেয়ে কর পরিস্থিতির অবনতি হয়েছে।

আমিনি কমিশন রিপোর্ট নিয়ে কাউন্সিল সদস্যদের মধ্যে উত্তপ্ত বিতর্ক হয় এবং একটি চূড়ান্ত বন্দোবস্ত প্রস্ত্তত করার আগে আরও তথ্য সংগ্রহের নির্দেশ দেওয়া হয়। এই অন্তর্বর্তী সময়ের জন্য কোর্ট অব ডিরেক্টরস-এর কাছে এক বা তিন বছরের জন্য মেয়াদি বন্দোবস্ত প্রদানের সুপারিশ করা হয়। এ রিপোর্টের একটি কপি গভর্নর জেনারেলের সমর্থন ও সুপারিশসহ কোর্ট অব ডিরেক্টরস-এর কাছে পাঠানো হয়। ‘কোর্ট’ জমিদারদের সঙ্গে এক থেকে তিন বছরের একটি বন্দোবস্ত করার জন্য কলকাতা সরকারকে নির্দেশ দেয়। এই বন্দোবস্ত একশালা বন্দোবস্ত নামে পরিচিত।

ব্রিটিশ ভারত
দশশালা বন্দোবস্ত

দশশালা বন্দোবস্ত(১৭৯০) : পিট-এর ভারত আইন ১৭৮৪-এর একটি দফায় কলকাতা সরকারকে অনতিবিলম্বে রাজস্ব নিয়ে পরীক্ষা-নিরীক্ষা বন্ধ করা এবং সরকার ও জমিদার উভয় তরফের জন্য সুবিধাজনক শর্তের আওতায় জমিদারদের সাথে রাজস্ব প্রশ্নে চিরস্থায়ী বন্দোবস্ত সম্পাদনের নির্দেশ দেওয়া হয়। চিরস্থায়ী বন্দোবস্ত সম্পাদনের জন্য স্পষ্ট নির্দেশ দিয়ে ১৭৮৬ সনে ব্রিটিশ ভূস্বামী শ্রেণীর অন্যতম সদস্য লর্ড কর্নওয়ালিসকে গভর্নর জেনারেল করে পাঠানো হয়। একটি চিরস্থায়ী ব্যবস্থা প্রতিষ্ঠার জন্য তিনি তার রাজস্ব উপদেষ্টা জন শোরের (রাজস্ব বোর্ডের সভাপতি ও কাউন্সিল সদস্য) প্রবল বিরোধিতার সম্মুখীন হন। উল্লেখ্য, জন শোর ছিলেন বাংলার রাজস্ব বিষয়ে সেরা বিশারদ। শোরের বিশ্বাস ছিল যে, অনতিবিলম্বে চিরস্থায়ী বন্দোবস্ত সম্পাদন করার মতো যথেষ্ট তথ্য তাদের হাতে নেই। অবশ্য নীতিগতভাবে তিনি চিরস্থায়ী বন্দোবস্ত ধারণার বিরোধী ছিলেন না। তার কেবল আপত্তি ছিল চিরস্থায়ী বন্দোবস্ত ব্যবস্থা প্রবর্তনের সময় নিয়ে। তার যুক্তি ছিল এই যে, একেকটি স্বতন্ত্র তালুকের প্রকৃত সম্পদ এবং জমিতে রায়তসহ যাদের স্বার্থ জড়িত রয়েছে তাদের প্রকৃত অধিকার ও দায়দায়িত্বের বিষয় বিবেচনায় না নিয়ে চিরস্থায়ী বন্দোবস্ত সম্পাদন করা হলে তাতে এ চুক্তির সকল পক্ষেরই স্থায়ী ক্ষতি হতে পারে। শোর তাই চিরস্থায়ী বন্দোবস্ত বলবৎ করা আরও দুই বা তিন বছর স্থগিত রাখার অনুকূলে ছিলেন, যাতে করে ইত্যবসরে জমির সম্পদ ও জমিতে অধিকার সম্পর্কে পর্যাপ্ত তথ্য সংগ্রহ করা সম্ভব হয়।

চিরস্থায়ী বন্দোবস্ত ব্যাপারে এহেন প্রশ্নে কর্নওয়ালিস ও শোরের মধ্যে প্রবল মতপার্থক্য দেখা দেয়। কর্নওয়ালিস যুক্তি দেন যে, গত বিশ বছরে সংগৃহীত তথ্যই চিরস্থায়ী বন্দোবস্ত সম্পাদনের জন্য যথেষ্ট। তার আরও যুক্তি ছিল, কোন এক বা একাধিক তরফের বেলায় কোন গলদ-ত্রুটি ধরা পড়লে সেগুলি চিরস্থায়ী বন্দোবস্তের সু-প্রভাবে অচিরেই দূর হয়ে যাবে। কর্নওয়ালিস বিশ্বাস করতেন, চিরস্থায়ী বন্দোবস্ত ব্যবস্থা জমিদারদের নিজেদেরকে উন্নয়নকামী জমিদার ও কৃষি পুঁজিবাদী করে তোলার ব্যাপারে যথেষ্ট প্রেরণা যোগাবে।

কর্নওয়ালিস ও শোর তাদের নিজ নিজ অভিমত ও এতদসংক্রান্ত অন্যান্য দলিলপত্র কোম্পানির পরিচালক সভার কাছে চূড়ান্ত সিদ্ধান্তের জন্য পাঠাতে সম্মত হন। তারা আরও একমত হন যে, ইত্যবসরে সরকারের উচিত হবে ১৭৯০ থেকে ১০ বছর মেয়াদের জন্য জমি বন্দোবস্ত দেওয়া যার সাথে এই মর্মেও বিজ্ঞপ্তি থাকবে যে, যদি পরিচালক সভা চিরস্থায়ী বন্দোবস্তের অনুকূলে মত প্রকাশ করেন তাহলে এই দশসালা বন্দোবস্তই অবিলম্বে চিরস্থায়ী বলে ঘোষিত হবে।

তথ্যসূত্র

ব্রিটিশ ভারত
অনেক সাধের ময়না

অনেক সাধের ময়না ২০১৪ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটির পরিচালক জাকির হোসেন রাজু ও চিত্রনাট্য লিখেছেন ফারজানা। পরিবেশক ও প্রচারক হিসেবে কাজ করেছেন জাজ মাল্টিমিডিয়া। চলচ্চিত্রটির প্রধান চরিত্রে অভিনয় করেছেন মাহিয়া মাহী এবং বাপ্পি চৌধুরী।

কাহিনীভাগ 
ময়না গ্রামের সুন্দরী মেয়ে, মতি গ্রামের শিক্ষিত ছেলে এবং মনা গ্রামের একজন সাধারণ এবং নির্বোধ ছেলে। যখন ময়না তাদের উভয়ের জীবন থেকে হারিয়ে যায় তখন সবকিছুই পরিবর্তন হয়ে যায়। এই প্রেমের গল্প কি সবসময়ই ভালোভাবে শেষ হতে হবে? অথবা একটি দুঃখজনক বা উভয় হতে হবে?

অভিনয়ে 
 মাহিয়া মাহী ময়না হিসেবে
 বাপ্পি চৌধুরী মতি হিসেবে
 আনিসুর রহমান মিলন মনা হিসাবে
 বিপাশা
 আলীরাজ

সংগীত

মুক্তি 
চলচ্চিত্রটি ২০১৪ সালের ৭ই নভেম্বর মুক্তি পায়।

তথ্যসূত্র

বহিঃসংযোগ 

 

২০১৪-এর চলচ্চিত্র
জাজ মাল্টিমিডিয়া'র চলচ্চিত্র
ইমন সাহা সুরারোপিত চলচ্চিত্র
২০১০-এর দশকের বাংলা ভাষার চলচ্চিত্র
জাকির হোসেন রাজু পরিচালিত চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী প্রণয়ধর্মী নাট্য চলচ্চিত্র
মায়ের আঁচল

মায়ের আঁচল একটি বাংলা চলচ্চিত্র,  এর পরিচালক অনুপ সেনগুপ্ত এবং এসকে মুভিজ ব্যানারের অধীনে অপূর্ব সেনগুপ্ত দ্বারা নির্মিত। এই ছবিতে অভিনয় করেছেন প্রসেনজিৎ চট্টোপাধ্যায়, রঞ্জিত মল্লিক, তাপস পাল এবং অভিষেক চট্টোপাধ্যায়। সঙ্গীত রচনা করেছেন অশোক ভাদ্র।

অভিনয়ে
 প্রসেনজিৎ চট্টোপাধ্যায়
 রঞ্জিত মল্লিক
 তাপস পাল
 অভিষেক চট্টোপাধ্যায়
 দীপঙ্কর দে
 রচনা বন্দ্যোপাধ্যায়
 শংকর চক্রবর্তী
 অনামিকা সাহা
 অনুরাধা রায়
 লকেট চট্টোপাধ্যায়

সংগীত

তথ্যসূত্র 

২০০০-এর দশকের বাংলা ভাষার চলচ্চিত্র
প্রসেনজিৎ চট্টোপাধ্যায় এবং রঞ্জিত মল্লিক অভিনীত চলচ্চিত্রের তালিকা
বাংলা ভাষার ভারতীয় চলচ্চিত্র
পল্লী উন্নয়ন একাডেমি

পল্লী উন্নয়ন একাডেমি ( বা RDA) বাংলাদেশের বগুড়া জেলার শেরপুর উপজেলায় অবস্থিত প্রশিক্ষণ, গবেষণা এবং গবেষণা কর্মের একটি বিশেষায়িত পল্লি উন্নয়ন সংস্থা। এটি ১৯শে জুন, ১৯৭৪ সালে প্রতিষ্ঠিত হয়।

পল্লী উন্নয়ন একাডেমির ৪৮.৫০ হেক্টর জায়গার মধ্যে অফিস, বাসস্থান, স্কুল ও কলেজ, খেলার মাঠ, শিশু পার্ক ইত্যাদি রয়েছে  এবং প্রায় ২৯.৫০ হেক্টর জায়গা  কৃষি, উদ্যানপালন, ফুলের চাষ, পশুপালন, হাঁস-মুরগি পালন ইত্যাদি গবেষণা ফলাফল প্রদর্শনের জন্য ব্যবহার করা হয়।

পল্লী উন্নয়ন একাডেমি একটি স্বায়ত্তশাসিত প্রতিষ্ঠান। এই প্রতিষ্ঠানটি পল্লী উন্নয়ন ও সমবায় বিভাগ, স্থানীয় সরকার মন্ত্রণালয়, পল্লী উন্নয়ন ও সমবায় (এলজিআরডিসি) সাথে যুক্ত থেকে কাজ পরিচালনা করে। একাডেমির প্রধান একজন মহাপরিচালক। বর্তমান মহাপরিচালক হিসেবে আছেন সরকারের অতিরিক্ত সচিব মোঃ খুরশীদ ইকবাল রেজভী।

অবস্থান 

একাডেমীটি বগুড়া শহর থেকে ১৬ কিমি দূরে শেরপুর উপজেলায় অবস্থিত। একাডেমীর সুবিশাল এলাকায় সম্মেলন কক্ষ, মসজিদ, লাইব্রেরি, একটি স্বাস্থ্য ক্লিনিক, ক্রীড়া কমপ্লেক্স, অতিথিদের থাকার ব্যবস্থা এবং অন্যান্য আধুনিক সুযোগ-সুবিধা রয়েছে। পল্লি উন্নয়ন একাডেমির উদ্দেশ্যর ধারাবাহিকতা বজায় রেখে নতুন পল্লী উন্নয়ন একাডেমি হয়েছে রংপুরের তারাগঞ্জে।

উদ্দেশ্য 
পল্লী উন্নয়ন একাডেমীর বিভিন্ন কার্যাবলীর মধ্যে  সরকারি ও বেসরকারি প্রতিষ্ঠানের কর্মকর্তাদের প্রশিক্ষণ প্রদান অন্যতম। একাডেমীটি উচ্চমানের বিভিন্ন গবেষণা কাজের জন্যও সুপরিচিত ।  গ্রামীণ অর্থনৈতিক উন্নয়নে মানব সম্পদের দক্ষতা কাজে লাগানোর লক্ষে বিভিন্ন উৎপাদনশীল খাতে সাধারণ মানুষকে প্রশিক্ষণ দিয়ে যাচ্ছে এ প্রতিষ্ঠানটি।

তথ্যসূত্র

বহিঃসংযোগ 
 Development Academy (official website)

১৯৭৪-এ বাংলাদেশে প্রতিষ্ঠিত
বাংলাদেশ ভিত্তিক কৃষি সংগঠন
বাংলাদেশে পল্লী উন্নয়ন
বাংলাদেশ ভিত্তিক শিক্ষাপ্রতিষ্ঠান
স্বাধীনতা পুরস্কার বিজয়ী
২০১৮ নেদারল্যান্ডস ত্রি-দেশীয় সিরিজ

২০১৮ নেদারল্যান্ডস ত্রি-দেশীয় সিরিজ একটি টুয়েন্টি২০ আন্তর্জাতিক ক্রিকেট প্রতিযোগিতা যেটি ২০১৮ সালের জুনে নেদারল্যান্ডসে অনুষ্ঠিত হয়েছে। এটি আয়ারল্যান্ড, নেদারল্যান্ডস ও  স্কটল্যান্ডের মধ্যকার একটি ত্রিদেশীয় সিরিজ ছিল। অভিপ্রায় হল তিনটি দলের মধ্যে একটি সিরিজ বার্ষিক ইভেন্ট হবে।

দলীয় সদস্য

পয়েন্ট তালিকা

টি২০আই সিরিজ

১ম টি২০আই

২য় টি২০আই

৩য় টি২০আই

৪র্থ টি২০আই

৫ম টি২০আই

৬ষ্ঠ টি২০আই

তথ্যসূত্র

বহিঃসংযোগ

২০১৮-এ ওলন্দাজ ক্রিকেট
২০১৮-এ আইরিশ ক্রিকেট
২০১৮-এ স্কটিশ ক্রিকেট
২০১৮-এ আন্তর্জাতিক ক্রিকেট প্রতিযোগিতা
জুন ২০১৮ সালে ইউরোপে ক্রীড়া প্রতিযোগিতা
মিকি রুনি

মিকি রুনি (; জন্ম: ইয়োসেফ ইউল জুনিয়র, ২৩ সেপ্টেম্বর ১৯২০ - ৬ এপ্রিল ২০১৪) ছিলেন একজন মার্কিন অভিনেতা, কৌতুকাভিনেতা, প্রযোজক ও বেতার ব্যক্তিত্ব। নয় দশকের অধিক কর্মজীবনে তিনি তিন শতাধিক চলচ্চিত্রে অভিনয় করেছেন এবং তিনি নির্বাক চলচ্চিত্র যুগের সর্বশেষ জীবিত তারকাদের একজন।

রুনি ১৯৩৯ থেকে ১৯৪১ সালে বক্স অফিসের শীর্ষ তারকা ছিলেন এবং সেই যুগের সর্বোচ্চ পারিশ্রমিক গ্রহীতাদের একজন ছিলেন। এসময়ে তিনি বেবস ইন দ্য আর্মস (১৯৩৯) এবং দ্য হিউম্যান কমেডি (১৯৪৩) চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। কিন্তু এরপর আর তার কর্মজীবনে এতো সমৃদ্ধি আসে নি। তিনি দ্বিতীয় বিশ্বযুদ্ধে সেনা কর্মকর্তা হিসেবে যোগ দেন এবং দুই বছর মঞ্চ ও বেতার দুই মিলিয়নের অধিক সেনাদের বিনোদন প্রদান করেন এবং যুদ্ধাঞ্চলে তার অভিনয় পরিবেশনার জন্য তাকে ব্রোঞ্জ তারকা প্রদান করা হয়। ১৯৪৫ সালে যুদ্ধ থেকে ফিরে আসার পর তার বয়সের জন্য তিনি অল্প বয়স্ক অভিনেতা হিসেবে কাজ করার মত যোগ্য ছিলেন না আবার প্রাপ্ত বয়স্ক তারকা হিসেবে কাজ করার মত ততটা লম্বা ছিলেন না, ফলে তার মূল চরিত্রে কাজের সুযোগ কমে যেতে থাকে। পরবর্তীকালে তিনি দ্য বোল্ড অ্যান্ড দ্য ব্রেভ (১৯৫৬), ব্রেকফাস্ট অ্যাট টিফানিস (১৯৬১), রিকুয়েম ফর আ হেভিওয়েট (১৯৬২), ইটস আ ম্যাড, ম্যাড, ম্যাড, ম্যাড ওয়ার্ল্ড (১৯৬৩) এবং দ্য ব্ল্যাক স্ট্যালিয়ন (১৯৭৯) চলচ্চিত্রে পার্শ্ব ভূমিকায় অভিনয় করে পুনঃখ্যাতি অর্জন করেন। দ্য বোল্ড অ্যান্ড দ্য ব্রেভ ও দ্য ব্ল্যাক স্ট্যালিয়ন চলচ্চিত্রে অভিনয় করে তিনি শ্রেষ্ঠ পার্শ্ব অভিনেতা বিভাগে আরও দুটি একাডেমি পুরস্কারের মনোনয়ন লাভ করেন।

১৯৮০-এর দশকের শুরুর দিকে তিনি ব্রডওয়ে মঞ্চে কাজ শুরু করেন এবং সুগার বেবিজ নাটকে কাজ করে আবার খ্যাতনামা তারকা হয়ে ওঠেন। রুনিকে শতাধিক টেলিভিশন নাটক, বিচিত্রানুষ্ঠান, আলাপচারিতা অনুষ্ঠানে দেখা যায়, এবং বিল (১৯৮১)-এ তার কাজের জন্য তিনি একটি এমি পুরস্কার ও গোল্ডেন গ্লোব পুরস্কার অর্জন করেন। ১৯৮৩ সালে তিনি তার পঞ্চাশ বছর চলচ্চিত্রে অবদানের স্বীকৃতি হিসেবে একাডেমি সম্মানসূচক পুরস্কার অর্জন করেন।

তথ্যসূত্র

বহিঃসংযোগ

 
 
 
 
 

১৯২০-এ জন্ম
২০১৪-এ মৃত্যু
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
দ্বিতীয় বিশ্বযুদ্ধের মার্কিন সামরিক কর্মকর্তা
নিউ ইয়র্ক শহরের অভিনেতা
নিউ ইয়র্ক শহরের লেখক
নিউ ইয়র্ক সিটির সঙ্গীতজ্ঞ
ব্রুকলিনের সঙ্গীতজ্ঞ
মার্কিন কণ্ঠাভিনেতা
মার্কিন গায়ক
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন টেলিভিশন পরিচালক
মার্কিন টেলিভিশন প্রযোজক
মার্কিন নির্বাক চলচ্চিত্র অভিনেতা
মার্কিন পুরুষ ঔপন্যাসিক
মার্কিন পুরুষ নৃত্যশিল্পী
মার্কিন মঞ্চ অভিনেতা
মার্কিন শিশু অভিনেতা
মেট্রো-গোল্ডউইন-মেয়ারের চুক্তিবদ্ধ শিল্পী
লস অ্যাঞ্জেলেসের সঙ্গীতশিল্পী
স্কটিশ বংশোদ্ভূত মার্কিন ব্যক্তি
একাডেমি সম্মানসূচক পুরস্কার বিজয়ী
গোল্ডেন গ্লোব পুরস্কার (সেরা অভিনেতা - মিনি ধারাবাহিক বা টিভি চলচ্চিত্র) বিজয়ী
সীমিত ধারাবাহিক বা টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী
২০শ শতাব্দীর মার্কিন পুরুষ লেখক
২০শ শতাব্দীর মার্কিন ঔপন্যাসিক
২১শ শতাব্দীর মার্কিন ঔপন্যাসিক
মার্কিন কৌতুকাভিনেতা
বহুমূত্ররোগে মৃত্যু
ক্যালিফোর্নিয়ার অভিনেতা
লস অ্যাঞ্জেলেসের অভিনেতা
নিউ ইয়র্ক শহরের সঙ্গীতশিল্পী
দ্বিতীয় বিশ্বযুদ্ধের মার্কিন সেনা কর্মকর্তা
লস অ্যাঞ্জেলেসের লেখক
হুসেনি ব্রাহ্মণ

হুসেনি ব্রাহ্মণ হল মোহ্যাল সম্প্রদায় যা হিন্দু ও ইসলাম উভয়ের সাথে সংযুক্ত। রাজস্থান, মহারাষ্ট্র, পঞ্জাবে বেশ কিছু হুসেনি ব্রাহ্মণ বাস করেন। পাশাপাশি প্রতিবেশী পাকিস্তানের সিন্ধুপ্রদেশ ও পাঞ্জাবেও রয়েছেন তারা৷ ।

দত্তের সাত পুত্র
হুসেনি ব্রাহ্মণ সম্পর্কে বিভিন্ন কিংবদন্তীর মধ্যে এটিও বর্ণিত হয়েছে যে সন্তানহীন দত্ত ব্যক্তিগতভাবে হুসেন ইবনে আলীর সংগে সাক্ষাৎ করেছিলেন এবং সন্তান লাভের ইচ্ছা প্রকাশ করেছিলেন। তার ইচ্ছার প্রতিক্রিয়ায়, তাকে জানানো হয়েছিল যে তার ভাগ্যতে কোন সন্তান নেই। তাকে জানানো হলো তিনি পুত্রের পিতা হতে পারবেন না, তা জানার পরে তিনি অজ্ঞান হয়ে পড়েন এবং কষ্টে কাঁদতে লাগলেন ও সন্তানের জন্যে আল্লাহর কাছে ইমাম হোসেনকে অনুরোধ করতে বললেন। এ সময়ে ইমাম হোসেন তাকে জানান যে তার পুত্র সন্তান হবে। ঘটনাচক্রে হঠাৎ করে কেউ হুসেনকে প্রশ্ন করে যে, তিনি আল্লাহর ইচ্ছাকে চ্যালেঞ্জ করেছেন। এ কথা শুনে ইমাম দত্তকে বললেন, তার একাধিক সন্তান হবে। ইমাম তাকে সাত সন্তান জন্মের সুসংবাদ দিয়ে ছিলেন। হুসাইন ব্রাহ্মণরা ১৯৪৭ সাল পর্যন্ত লাহোরে বসবাস করতেন এবং এরপরে তারা অন্য জায়গায় স্থানান্তরিত হয়।

অন্যান্য
সুন্নি মুসলমানদের তীর্থস্থানের একটি হল রাজস্থানের আজমীর, যেখানে মঈনউদ্দীন চিশতি বসবাস করতেন এবং শেষকাল অতিবাহিত করেছিলেন, সেখানে আজও এমন একটি শ্রেণী রয়েছে যারা নিজেদেরকে হুসেনী ব্রাহ্মণ বলে ডাকে, যারা হিন্দু না এবং ধর্মীয় মুসলমান না। হুসাইন ব্রাহ্মণরা হিন্দুধর্ম ও ইসলামী ঐতিহ্যের মিশ্রণ অনুশীলন করে থাকে। হিন্দি/উর্দু ভাষাতে একটি জনপ্রিয় ভাষ্য হুসেনী ব্রাহ্মণকে বোঝায়: "ওয়াহ দত্ত সুলতান, হিন্দু কা ধার্ম, মুসালমান কা ঈমান, আধা হিন্দু আধা মুসালমান (ভালো দত্ত সুলতান, হিন্দুর ধর্ম এবং মুসমানের বিশ্বাস, অর্ধ হিন্দু এবং অর্ধ মুসলমান)।

তথ্যসূত্র

বহিঃসংযোগ

ভারতের জাতিগোষ্ঠী
ব্রাহ্মণ সম্প্রদায়
হাশমতুল্লাহ শাহিদী

হাশমতুল্লাহ শাহিদী (; জন্ম: ৪ নভেম্বর ১৯৯৪) একজন আফগান ক্রিকেটার। তিনি ২০১৩ সালের অক্টোবরে কেনিয়ার বিরুদ্ধে একদিনের আন্তর্জাতিক ক্রিকেটে আত্মপ্রকাশ করেন। তিনি ২০১৮ সালের জুনে অনুষ্ঠিতব্য আফগানিস্তানের প্রথম  টেস্ট ম্যাচে অংশগ্রহণকারী ১১ জন ক্রিকেটারের মধ্যে অন্যতম একজন ছিলেন।

খেলোয়াড়ী জীবন
২০১৭-১৮ মৌসুমে অনুষ্ঠিতব্য আহমেদ শাহ আবদালী ৪ দিনের টুর্নামেন্টে ফাইনাল ম্যাচে তিনি প্রথম ইনিংসে ১৬৩ রান সংগ্রহ করেন।

টেস্ট ক্রিকেট
২০১৮ সালের মে মাসে অনুষ্ঠিতব্য ভারতের বিরুদ্ধে আফগানিস্তানের প্রথম উদ্বোধনী টেস্ট ম্যাচের জন্য তিনি নির্বাচিত হন এবং খেলায় অংশগ্রহণ করেন। যার ফলে ১৪ ই জুন ২০১৮ তারিখে, তিনি ভারতের বিরুদ্ধে আফগানিস্তানের হয়ে টেস্ট ক্রিকেটে অভিষিক্ত হন।

তথ্যসূত্র

বহিঃসংযোগ
 

১৯৯৪-এ জন্ম
জীবিত ব্যক্তি
আফগানিস্তানের টেস্ট ক্রিকেটার
আফগানিস্তানের একদিনের আন্তর্জাতিক ক্রিকেটার
আফগানিস্তানের টুয়েন্টি২০ আন্তর্জাতিক ক্রিকেটার
২০১৯ ক্রিকেট বিশ্বকাপের ক্রিকেটার
আফগান ক্রিকেটার
লগার প্রদেশের ব্যক্তিত্ব
বন্দ-ই-আমির ড্রাগন্সের ক্রিকেটার
স্পিন ঘর টাইগার্সের ক্রিকেটার
২০২৩ ক্রিকেট বিশ্বকাপের ক্রিকেটার
ফ্রেডরিক ফেন

ফ্রেডরিক লুথার ফেন, এমসি (; জন্ম: ২৭ এপ্রিল, ১৮৭৫ - মৃত্যু: ২৭ নভেম্বর, ১৯৬০) আয়ারল্যান্ডের কাউন্টি কিলডেয়ারের কারা ক্যাম্পে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ও অধিনায়ক ছিলেন। ইংল্যান্ড ক্রিকেট দলের অন্যতম সদস্য ছিলেন। ১৯০৬ থেকে ১৯১০ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্স, অক্সফোর্ড ও লন্ডন কাউন্টির প্রতিনিধিত্ব করেছেন ফ্রেডরিক ফেন। দলে তিনি মূলতঃ ডানহাতি ব্যাটসম্যান হিসেবে খেলতেন।

শৈশবকাল 
আয়ারল্যান্ডের কাউন্টি কিলডেয়ারের কারা ক্যাম্পে ফ্রেডরিক ফেনের জন্ম। তার বাবা ফ্রেডরিক জন ফেন ব্রিটিশ সেনাবাহিনীর কর্মকর্তা ছিলেন ও দক্ষিণ গ্লুচেস্টারশায়ারের ৬১তম পদাতিক রেজিমেন্টের সাথে যুক্ত ছিলেন। ওয়েস্টমোরল্যান্ড আর্লস পরিবারের বিখ্যাত রাজনীতিবিদ জন ফেন সম্পর্কে তার আত্মীয় ছিলেন। চার্টারহাউজ স্কুলে অধ্যয়নশেষে অক্সফোর্ডের মাগদালেন কলেজে পড়াশোনা করেছেন তিনি।

টেস্ট ক্রিকেট 
সমগ্র খেলোয়াড়ী জীবনে ১৪ টেস্টে অংশগ্রহণের সুযোগ হয় তার। ২ জানুয়ারি, ১৯০৬ তারিখে টেস্ট ক্রিকেটে অভিষেক ঘটে তার। তন্মধ্যে, পাঁচবার ইংল্যান্ড ক্রিকেট দলের অধিনায়কের দায়িত্ব পালন করেছেন তিনি। আর্থার জোন্সের আঘাতপ্রাপ্তির কারণে তিনবার ও এইচ. ডি. জি. লেভেসন গাওয়ারের পরিবর্তে দুইবার এ দায়িত্বে ছিলেন। তার অধিনায়কত্বে দুই খেলায় জয় ও তিনটি খেলায় পরাজিত হয় ইংল্যান্ড দল।

আয়ারল্যান্ডে জন্মগ্রহণকারী প্রথম খেলোয়াড় হিসেবে ইংল্যান্ডের পক্ষে সেঞ্চুরি করেছিলেন তিনি। শতাধিক বছর পর্যন্ত তার এ কীর্তিগাঁথা টিকেছিল। পরবর্তীতে জুলাই, ২০১০ সালে ট্রেন্ট ব্রিজে সফরকারী পাকিস্তানের বিপক্ষে ইয়ন মর্গ্যান তার এ রেকর্ডের সাথে যুক্ত হন।

বিশ্বযুদ্ধে অংশগ্রহণ 
প্রথম বিশ্বযুদ্ধ চলাকালীন ওয়েস্ট ইয়র্কশায়ার রেজিমেন্টে কমিশন্ডপ্রাপ্ত হন। ১৯১৭ সালে টহলরত অবস্থায় পরম নিষ্ঠা ও সাহসিকতার সাথে দায়িত্ব পালন করায় মিলিটারি ক্রস পুরস্কারপ্রাপ্ত হন। তুমুল যুদ্ধ চলাকালে মূল্যবান তথ্যপ্রাপ্তির ফলে সৈনিকদেরকে পিছু হটার নির্দেশনা দিতে বাধ্য হয়েছিলেন। তিনি শান্তিপ্রিয়তা ও স্থির সংকল্পবদ্ধ ছিলেন।

তথ্যসূত্র

বহিঃসংযোগ 

 
 

১৮৭৫-এ জন্ম
১৯৬০-এ মৃত্যু
১৮৯০ থেকে ১৯১৮ সময়কালীন ইংরেজ ক্রিকেটার
অক্সফোর্ড বিশ্ববিদ্যালয়ের ক্রিকেটার
আইরিশ ক্রিকেটার
ইংরেজ ক্রিকেটার
ইংল্যান্ডের টেস্ট ক্রিকেটার
ইংল্যান্ডের টেস্ট ক্রিকেট অধিনায়ক
এসেক্সের ক্রিকেটার
এসেক্স ক্রিকেট অধিনায়ক
জেন্টলম্যানের ক্রিকেটার
জেন্টলম্যান অব ইংল্যান্ডের ক্রিকেটার
মেরিলেবোন ক্রিকেট ক্লাবের ক্রিকেটার
লন্ডন কাউন্টির ক্রিকেটার
পশ্চিম ইয়র্কশায়ার রেজিমেন্টের কর্মকর্তা
প্রথম বিশ্বযুদ্ধের ব্রিটিশ সামরিক কর্মকর্তা
ফেন পরিবার
প্রথম বিশ্বযুদ্ধের ব্রিটিশ সেনা কর্মকর্তা
মিলিটারি ক্রস প্রাপক
এইচ. ডি. জি. লেভেসন গাওয়ার একাদশের ক্রিকেটার
লর্ড হক একাদশের ক্রিকেটার
নর্থ ভার্সাস সাউথের ক্রিকেটার
লর্ড লন্ডেসবোরা একাদশের ক্রিকেটার
সিরাজগঞ্জ সরকারি কলেজ

সিরাজগঞ্জ সরকারি কলেজ বাংলাদেশের সিরাজগঞ্জ জেলায় অবস্থিত একটি সরকারি কলেজ। এই কলেজটি সিরাজগঞ্জ  কলেজ নামে পরিচিত। আধুনিক সুযোগ সুবিধা সহ শ্রেণিকক্ষ, গবেষণাগার, লাইব্রেরি এবং সাধারণ রুম রয়েছে। কলেজ রাজনৈতিক অস্থিরতা থেকে মুক্ত ফলে কলেজটি দে‌শের অন্যতম  কলেজের স্বীকৃতি পেয়েছে।

যমুনা বিধৌত জনপদ সিরাজগঞ্জে উচ্চ শিক্ষা লাভের সুযোগ ও জনগোষ্ঠীর জীবনমান উন্নয়নের আকাঙ্ক্ষা থেকে ১৯৪০ সালে প্রতিষ্ঠিত হয় সিরাজগঞ্জ কলেজ। ১৯৭৯ সালে কলেজটি জাতীয়করণ করা হয়। দেশ ও জাতির সেবার ব্রতে উদ্দীপ্ত সুনাগরিক গড়ার জন্য প্রতিষ্ঠানটি সদা সচেষ্ট।

ইতিহাস 
সিরাজগঞ্জ সরকারি কলেজ যমুনা নদী থেকে ৫০০ মিটার পশ্চিমে সিরাজগঞ্জ শহরের উত্তর পার্শ্বে অবস্থিত। ১৯৪০ সালে প্রতিষ্ঠার পর ১৯৭৯ সালে কলেজটিকে জাতীয়করণ করা হয়। কলেজটিতে মোট পাঁচটি শিক্ষায়তনিক ভবন, একটি মিলনায়তন, দুইটি ছাত্রাবাস, একটি ছাত্রীনিবাস ও একটি মসজিদ রয়েছে।

অনুষদ সমূহ 
সিরাজগঞ্জ সরলারি কলেজের মাল্টিমিডিয়া শ্রেণিকক্ষে শ্রেণিকার্যক্রম পরিচালনার ব্যবস্থা রয়েছে।
স্নাতক সম্মান
 বাংলা বিভাগ	
 ইংরেজি বিভাগ	
 পদার্থ বিভাগ	
 রসায়ন বিভাগ	
 গণিত বিভাগ 	
 প্রাণিবিদ্যা বিভাগ	
 উদ্ভিদবিদ্যা বিভাগ	
 ইসলামের ইতিহাস বিভাগ
 ইতিহাস বিভাগ 	
 ইসলামিক স্টাডিজ বিভাগ 	
 অর্থনীতি বিভাগ	
 হিসাববিজ্ঞান বিভাগ	
 ব্যবস্থাপনা বিভাগ
 মার্কেটিং বিভাগ 
 দর্শন বিভাগ
 রাষ্ট্রবিজ্ঞানবিভাগ

উচ্চ মাধ্যমিক 
 বিজ্ঞান বিভাগ
 বাণিজ্য বিভাগ
 মানবিক বিভাগ

অর্জন 
উচ্চ মাধ্যমিক পরীক্ষায় সিরাজগঞ্জ সরকারি কলেজ ২০১২ সালে রাজশাহী বোর্ডে ৫ম স্থান অর্জন করে।

উল্লেখযোগ্য শিক্ষার্থী 

 ইকতিয়ার চৌধুরী - বাংলাদেশী কথা সাহিত্যিক, কূটনীতিবিদ ও মুক্তিযোদ্ধা
 ইমতিয়ার শামীম - বাংলাদেশী লেখক ও সাংবাদিক
 ইসহাক খান - বাংলাদেশী কথাসাহিত্যিক, গল্পকার ও নাট্যকার
 গাজী আতাউর রহমান - বীর মুক্তিযোদ্ধা ও জাতীয় সংসদের সদস্য
 রফিকুল ইসলাম সেখ - রাজশাহী প্রকৌশল ও প্রযুক্তি বিশ্ববিদ্যালয়ের ৭ম উপাচার্য (রুয়েট)

ভবিষ্যৎ পরিকল্পনা

অবস্থান 
বাংলাদেশের যে কোন স্থান থেকে কড্ডার মো‌ড়ে নেমে বাসে অথবা বেবিটেক্সিযোগে (সিএনজি স্ট্যান্ডে) নেমে রিকশাযোগে সিরাজগঞ্জ শহরের এস এস রোড দিয়ে সিরাজগঞ্জ সরকারি কলেজে যাওয়া যাবে। এছাড়া সিরাজগঞ্জ রোড হতে বাসে অথবা বেবিটেক্সিতে উঠে সিরাজগঞ্জ শহর বাস স্টপেজে নেমে রিকশাযোগে সিরাজগঞ্জ সরকারি কলেজে যাওয়া যাবে।

আরও দেখুন
 সরকারি কলেজ
 বেসরকারি কলেজ
 জাতীয় বিশ্ববিদ্যালয়

তথ্যসূত্র

বহিঃসংযোগ
 মাধ্যমিক ও উচ্চশিক্ষা অধিদপ্তর

সিরাজগঞ্জ জেলার মহাবিদ্যালয়
১৯৪০-এ প্রতিষ্ঠিত শিক্ষাপ্রতিষ্ঠান
১৯৪০-এ প্রতিষ্ঠিত
চৌবাড়ী ড. সালাম জাহানারা ডিগ্রী কলেজ

চৌবাড়ী ড. সালাম জাহানারা ডিগ্রী কলেজ কামারখন্দ উপজেলা সিরাজগঞ্জ জেলা    বাংলাদেশের একটি বেসরকারি কলেজ । এই কলেজটি "চৌবাড়ী কলেজ" নামে পরিচিত।  আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম  কলেজের স্বীকৃতি পেয়েছে।

ইতিহাস
চৌবাড়ী ইসলমিয়া উচ্চ বিদ্যালয়টিকে ১৯৯৩ ইং সালে দ্বাদশ শ্রেণীতে রূপান্তরিত করার জন্য চৌবাড়ী গ্রামের মরহুম ড.আব্দুস সালাম মিয়া এর একক অর্থায়নে অত্র এলাকার মুরুববী ও যুবকদের সহযোগিতায় এবং কমিটি কর্তৃক পদক্ষেপ নেওয়ায় ১৯৯৪-৯৫ শিক্ষাবর্ষ হইতে কলেজ শাখা অনুমোদন লাভ করে চৌবাড়ী ইসলামিয়া স্কুল ও কলেজ হয় এবং প্রতিষ্ঠাতা ড. আব্দুস সালাম মিয়া বিগত ২৬/০৭/১৯৯৫ ইং তারিখে আমেরিকায় মৃত্যুবরণ করায় তাহার সহধর্মীনি জাহানারা সালাম মিয়া ও তার জোষ্ঠ্য পূত্র জাহিদুস সালাম মিয়া দীপক ড. সালাম সাহেবের স্বপ্ন বাস্তবায়ন করার জন্য পদক্ষেপ গ্রহক করার ফলে স্কুল শাখা হইতে কলেজ শাখা পৃথকীকরণ করে প্রফেসর ড. সালাম জাহানারা গ্রামীণ মহাবিদ্যালয় নামে অনুমোদন লাভ করে এবং এর আংশিক নাম পরিবর্তীত হয়ে চৌবাড়ী ড.সালাম জাহানারা কলেজ নামে অনুমোদন লাভ করে। ১৯৯৮-১৯৯৯ শিক্ষাবর্ষ হইতে কলেজটি ডিগী্র পর্যায়ে অনুমোদন লাভ করে। কলেজে উচ্চ মাধ্যমিক পর্যায়ে মানবিক, বিজ্ঞান ও ব্যবসায় শিক্ষা শাখা ও ডিগ্রী পর্যায়ে বি,এ;বি,এস,এস; বি,এসসি ও বি,বিএস শাখা খোলা আছে। কলেজটি গ্রামীণ মনোরম পরিবেশে অভিজ্ঞ শিক্ষক মন্ডলী ও সুদক্ষ গভর্নিংবডি দ্বারা পরিচালিত হয়ে আসিতেছে। প্রতিষ্ঠাতা নিজ অর্থায়নে তৃতীয় তলা ভবন (ছালেহা ভবন) সহ সমস্ত ভূমি কলেজের নামে দান করেন এবং তার মেয়েদের অর্থায়নে কলেজ লাইব্রেরী ও ছাত্রী কমন রুম প্রতিষ্ঠিত হয়। এখন পর্যন্ত প্রতিষ্ঠাতার উত্তরসূরীরা কলেজটিকে বহু ভাবে আর্থিক সহযোগীতা করে আসিতেছে।

বিভাগ সমূহ 
উচ্চ মাধ্যমিক পর্যায়ে
 বিজ্ঞান
 মানবিক
 ব্যবসায় শিক্ষা

ছাত্র-ছাত্রীর সংখ্যা 
একাদশ ২৯৫ 
দ্বাদশ ৩৩০
প্রথম বর্ষ ৮৭ ডিগ্রী(পাস) 
দ্বিতীয় বর্ষ ১১৮ ডিগ্রী(পাস) 
তৃতীয় বর্ষ ১৩৬ ডিগ্রী(পাস)

অর্জন
প্রতিষ্ঠা লগ্ন থেকে অত্র কলেজটি শিক্ষা,সাংকৃতিক, খেলাধুলায় স্ব স্ব ক্ষেত্রে উল্লেখযোগ্য অবদান রেখে চলেছে। প্রতি বছরে অত্র কলেজ থেকে উল্লেখযোগ্য সংখ্যক শিক্ষার্থী উচ্চমাধ্যমিক পরীক্ষায় A+ পায় এবং ডিগ্রী পর্যায়ে প্রথম শ্রেণী পেয়ে আসছে। এই প্রতিষ্ঠান থেকে অনেক মেধাবী শিক্ষার্থী দেশ ও জাতীর কল্যাণে নিজ নিজ পেশায় দক্ষতার সাথে অবদান রাখছে।

ভবিষৎ পরিকল্পনা
কলেজটিতে আগামী বছর গুলোতে শতভাগ পাশের হার নিশ্চিত করা। A+ প্রাপ্তির হার বৃদ্ধি করা। দেশ জাতীয় উন্নয়নে যুগোপযোগী শিক্ষা দান করা। শিক্ষার্থীদের মনোনশীলতার উন্নয়নসহ ডিজিটাল বাংলাদেশ গড়ার কাজে সহায়তা করা। ডিগ্রী স্তর থেকে স্নাতক সম্মান পর্যায়ে উনীণত করা।

আরও দেখুন
 সরকারি কলেজ 
 বেসরকারি কলেজ

তথ্যসূত্র

বহিঃসংযোগ

বাংলাদেশের বেসরকারি মহাবিদ্যালয়
১৯৯৩-এ প্রতিষ্ঠিত শিক্ষাপ্রতিষ্ঠান
সিরাজগঞ্জ জেলার মহাবিদ্যালয়
ওয়াল্টার পিজেয়ন

ওয়াল্টার ডেভিস পিজেয়ন (; ২৩ সেপ্টেম্বর ১৮৯৭ - ২৫ সেপ্টেম্বর ১৯৮৪) ছিলেন একজন কানাডীয়-মার্কিন অভিনেতা। ৪৭ বছর অভিনয় জীবনে তিনি কঠোর ও বুদ্ধিদীপ্ত চরিত্রে অভিনয় করেছেন এবং ১৯৪০-এর দশকে গ্রির গারসনের সাথে জুটি বেঁধে আটটি চলচ্চিত্রে অভিনয় করে খ্যাতির শিখরে পৌঁছান। তিনি মিসেস মিনিভার (১৯৪২) ও মাদাম ক্যুরি (১৯৪৩) চলচ্চিত্রে অভিনয় করে দুইবার শ্রেষ্ঠ অভিনেতা বিভাগে একাডেমি পুরস্কার অর্জন করেন। এছাড়া তিনি হাউ গ্রিন ওয়াজ মাই ভ্যালি (১৯৪১), দ্য ব্যাড অ্যান্ড দ্য বিউটিফুল (১৯৫২), ফরবিডেন প্ল্যানেট (১৯৫৬), ভয়েজ টু দ্য বটম অব দ্য সি (১৯৬১), অ্যাডভাইস অ্যান্ড কনসেন্ট (১৯৬২), ফানি গার্ল (১৯৬৮) এবং হ্যারি ইন ইওর পকেট (১৯৭৩) চলচ্চিত্রে অভিনয় করেন।

১৯৬০ সালে হলিউড ওয়াক অব ফেমে তার নামাঙ্কিত তারা খচিত হয় এবং ১৯৭৫ সালে তিনি স্ক্রিন অ্যাক্টরস গিল্ড আজীবন সম্মাননা পুরস্কার লাভ করেন।

তথ্যসূত্র

বহিঃসংযোগ 

 
 
 
 

১৮৯৭-এ জন্ম
১৯৮৪-এ মৃত্যু
২০শ শতাব্দীর কানাডীয় অভিনেতা
২০শ শতাব্দীর মার্কিন অভিনেতা
কানাডীয় চলচ্চিত্র অভিনেতা
কানাডীয় টেলিভিশন অভিনেতা
কানাডীয় মঞ্চ অভিনেতা
নিউ ব্রান্সউইকের অভিনেতা
নিউ ব্রান্সউইক বিশ্ববিদ্যালয়ের প্রাক্তন শিক্ষার্থী
প্রথম বিশ্বযুদ্ধের কানাডীয় সামরিক কর্মকর্তা
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন নির্বাক চলচ্চিত্র অভিনেতা
মার্কিন মঞ্চ অভিনেতা
মার্কিন যুক্তরাষ্ট্রে কানাডীয় অভিবাসী
স্ক্রিন অ্যাক্টরস গিল্ড আজীবন সম্মাননা পুরস্কার প্রাপক
মার্কিন বেতার অভিনেতা
মেট্রো-গোল্ডউইন-মেয়ারের চুক্তিবদ্ধ শিল্পী
স্ক্রিন অ্যাক্টরস গিল্ডের সভাপতি
২০শ শতাব্দীর মার্কিন সঙ্গীতশিল্পী
ক্যালিফোর্নিয়ার সমাজকর্মী
মার্কিন নাগরিকত্ব প্রাপ্ত ব্যক্তি
মার্কিন যুক্তরাষ্ট্রের নাগরিকীকৃত নাগরিক
পাইকপাড়া ইউনিয়ন, চুনারুঘাট

৪নং পাইকপাড়া ইউনিয়ন বাংলাদেশর চুনারুঘাট উপজেলার একটি প্রশাসনিক এলাকা।

ইতিহাস
পাইকপাড়া ইউনিয়নটি ১৯৬০ সালে প্রতিষ্ঠিত হয়। পাইকপাড়া গ্রামের নামে ইউনিয়নটির নামকরণ করা হয়। ইউনিয়ন অফিসটি সতং বাজারে অবস্থিত।

জনসংখ্যার উপাত্ত
মোট জনসংখ্যা ২৯,১১০ যার মধ্যে পুরুষ ১৪,৯৮৬ জন ও মহিলা-১৪,৩৩৪ জন।

প্রশাসনিক অবকাঠামো 
৯ টি ওয়ার্ড এবং ৩৬টি মহল্লা নিয়ে পাইকপাড়া ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।

এই ইউনিয়নটি নিন্মলিখিত গ্রাম নিয়ে গঠিত: 
 গনেশপুর 
 হলহলিয়া 
 শতং 
 বড়ধুলিয়া 
 বাঘমারা 
 নোয়াবাদ 
 পাকইপাড়া 
 নিজমাগুরউন্ডা 
 জুয়ারমাগুরউন্ডা 
 হলদিউড়া 
 উজ্জলপুর 
 জমসেরপুর 
 মাঝিশাইল 
 মুছিপুর 
 ফুলপুর 
 ফান্দাইল 
 ব্যাংগি 
 আব্দুল্লাহপুর 
 কাঠালবাড়ি 
 গাজিপুর 
 পঞ্চাশ 
 দৌলতকাবাদ 
 করমপুর 
 মারুউরা 
 মারুউড়া চক 
 দেউন্দি চা বাগান 
 সাতছড়ি চা বাগান

শিক্ষা
এই ইউনিয়নে শিক্ষার হারঃ ১৮.১%।

শিক্ষা প্রতিষ্ঠান

প্রাথমিক বিদ্যালয়
 পাইকপাড়া সরকারী প্রাথমিক বিদ্যালয়
 সতং সরকারী প্রাথমিক বিদ্যালয়
 মাঝিশাইল সরকারী প্রাথমিক বিদ্যালয়

মাধ্যমিক উচ্চ বিদ্যালয়
আলহাজ্ব মোজাফফর উদ্দীন উচ্চ বিদ্যালয়

দাখিল মাদ্রাসা
আজগর আহম্মদ দাখিল মাদ্রাসা।

খেলাধুলা
পাইকপাড়া প্রিমিয়ার লীগ

প্রখ্যাত ব্যক্তিত্ব

ফটো গ্যালারি

তথ্যসূত্র

চুনারুঘাট উপজেলার ইউনিয়ন